Catarroja inicia un nou cicle de l’Escola de Feminisme amb la xarrada de Yayo Herrero
20 gen. 2022

L’Escola de Feminisme de Catarroja ha iniciat un nou curs d’una llarga trajectòria portant les diferents vessant del feminisme mitjançant una sèrie de xarrades amb professionals d’alt nivell. La persona encarregada d’obrir el nou curs ha sigut l’antropòloga i conferenciant, Yayo Herrero, una referent i activista dins del món de l’ecofeminisme, que ens ha acostat, al Teatre Auditori la seua xarrada “Miradas ecofeministas para revertir la guerra contra la vida”.

Beatriz Sierra, regidora de Igualtat de l'Ajuntament de Catarroja s'ha mostrat molt satisfeta amb l'acolliment en l’inici de curs de L’Escola de Feminisme 2022. “La nostra aposta és continuar treballant per la Igualtat, atraient les mirades de les catarrogines i catarrogins cap a esdeveniments com aquest que ens ofereixen espais de diàleg i de debat amb ponents de gran importància en l'àmbit local i nacional. Durant els pròxims mesos seguirem amb la nostra oferta de continguts en matèria d'Igualtat per a continuar millorant la nostra societat en aquests temps tan complicats”

Aquesta proposta està plenament consolidada dins de la programació en matèria d’Igualtat a Catarroja. Pel Teatre Auditori han desfilat les professionals més destacades en el seu camp i, fins i tot, no va parar durant el confinament de 2020, emetent-se pel canal de Youtube municipal amb un gran seguiment. Per aquest motiu, totes les conferències de l’Escola de Feminisme seran gravades per a ser posteriorment emeses pels canals municipals.